E 1850, Clovis Gauguin a guitas Pariz, dindan ren Napoleon III, da vont dar Perou gant e wreg Aline hag e vugale yaouank en esper kendalchen gant e espet kazetenner o sevel ur gazetenn nevez eno gant sikour kerent e wreg e Suamerika. Mervel a reas diwar un taol kalon war an hent hag Aline a erruas er Perou intañvezet gant Paul a oa 18 miz hag e choar 2 vloaz, Mari. Degemeret e oa gant he goureontr eus tu he zad, Don Pio Tristan Moscoso, a oa tad-kaer da José Rufino Echenique, an den a zeufe prezidant nevez ar Perou dizale. Betek e chwech vloaz, Paul a oa desavet evel un noblañ eus Lima, gant magerezed ha mevelien. Derchel a rae soñj mat eus ar prantad-se eus e vugaleaj.